ད་ཆ་ང་ཚོའི་འབྲེལ་མོལ་རྒྱ་ནག་མི་དམངས་སྤྱི་མཐུན་རྒྱལ་ཁབ་ཀྱི་རྩ་ཁྲིམས་དང་རྒྱ་ནག་རྒྱལ་སྲིད་སྤྱི་ཁྱབ་ཁང་ནས་བཏོན་པའི་བོད་མི་རིགས་ས་གནས་རང་སྐྱོང་ལྗོངས་ཀྱི་སྐོར་ཤོག་བུ་དཀར་པོ་ཟེར་བའི་ཡིག་ཆའི་ནང་དུ་ཞིབ་གསལ་འཁོད་པ་ལྟར་བོད་ལ་དོན་དང་ལྡན་པའི་རང་སྐྱོང་ཞིག་གྲུབ་ཐུབ་པའི་ཐོག་བབ་དགོས་པའི་དུས་ལ་སླེབས་ཡོད།ད་ལན་ངས་གོ་སྐབས་འདིའི་ཐོག་རྒྱ་ནག་གི་དབུ་ཁྲིད་ཚོར་ད་ལྟའི་བོད་ནང་ཡོད་བཞིན་པའི་ཚབ་ཆེའི་དཀའ་ངལ་དང་གཞིས་བཞུགས་བོད་མི་ཚོའི་དངོས་དོན་གྱི་འདོད་བློ་མ་མཚིམས་པ་དང་བློ་ཕམ་གཏིང་ཟབ་ཡོད་པ་རྣམས་ངོས་འཛིན་ཐོག་སྙིང་སྟོབས་དང་རྣམ་དཔྱོད་ཀྱི་སྒོ་ནས་དཀའ་ངལ་འདི་རྣམས་དངོས་དོན་དང་མཐུན་པ་སེལ་ཐབས་གནང་རོགས་ཞེས་འབོད་བསྐུལ་ནན་པོ་ཞུ་རྒྱུ་ཡིན།ངས་ཨ་རིའི་གྲོགས་པོ་ཚོར་རེ་བསྐུལ་བྱེད་རྒྱུར།རྒྱ་ནག་གི་དབུ་འཁྲིད་རྣམ་པར་ངའི་ལྷག་བསམ་རྣམ་དག་ཡིན་པ་ཡིད་ཆེས་རྙེད་པ་དང་།དེ་བཞིན་དུ་ད་ལྟའི་འབྲེལ་མོལ་གྱི་རིམ་པ་དེ་མདུན་བསྐྱོད་ཐུབ་པ་ཞིག་ཡོང་བར་འབད་བརྩོན་གནང་རོགས་ཞེས་ཞུ་རྒྱུ་ཡིན།